**บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย**

**หมายเหตุประกอบงบการเงินระหว่างกาลแบบย่อ**

**สำหรับงวดสามเดือนและเก้าเดือนสิ้นสุดวันที่ 30 กันยายน 2568**

**1. ข้อมูลทั่วไป**

**1.1 ข้อมูลทั่วไปของบริษัทฯ**

บริษัท สามารถ เอวิเอชั่น โซลูชั่นส์ จำกัด (มหาชน) (“บริษัทฯ”) เป็นบริษัทมหาชนซึ่งจัดตั้งและมีภูมิลำเนาในประเทศไทย โดยมีบริษัท สามารถ ยู-ทรานส์ จำกัด ซึ่งเป็นบริษัทที่จดทะเบียนจัดตั้งในประเทศไทยเป็นบริษัทใหญ่ และมีบริษัท สามารถคอร์ปอเรชั่น จำกัด (มหาชน) เป็นบริษัทใหญ่ของกลุ่มบริษัท ธุรกิจหลักของบริษัทฯคือ การถือหุ้นเพื่อลงทุนในบริษัทอื่น ซึ่งกิจกรรมหลักคือการให้บริการควบคุมการจราจรทางอากาศในประเทศกัมพูชา โดยมีที่อยู่ตามที่จดทะเบียนของบริษัทฯอยู่ที่ 99/11 อาคารซอฟต์แวร์ปาร์ค ชั้น 25 หมู่ที่ 4 ถนนแจ้งวัฒนะ ตำบลคลองเกลือ อำเภอปากเกร็ด จังหวัดนนทบุรี

**1.2 เกณฑ์ในการจัดทำงบการเงินระหว่างกาล**

งบการเงินระหว่างกาลนี้จัดทำขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล โดยบริษัทฯนำเสนองบการเงินระหว่างกาลแบบย่อ บริษัทฯได้แสดงรายการในงบฐานะการเงิน งบกำไรขาดทุน งบกำไรขาดทุนเบ็ดเสร็จ งบการเปลี่ยนแปลงส่วนของผู้ถือหุ้น และงบกระแสเงินสดในรูปแบบเช่นเดียวกับ งบการเงินประจำปี และจัดทำหมายเหตุประกอบงบการเงินระหว่างกาลในรูปแบบย่อ

งบการเงินระหว่างกาลนี้แสดงหน่วยเงินตราเป็นสกุลเงินบาทเพื่อให้เป็นไปตามกฎระเบียบของหน่วยงานในประเทศไทย ซึ่งแตกต่างจากสกุลเงินที่ใช้ในการดำเนินงานของบริษัทฯ คือ สกุลเงินเหรียญสหรัฐอเมริกา ทั้งนี้ สินทรัพย์และหนี้สินแปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลารายงาน ส่วนรายได้และค่าใช้จ่ายแปลงค่าเป็นเงินบาทโดยใช้อัตราแลกเปลี่ยนถัวเฉลี่ยระหว่างงวด ผลต่างซึ่งเกิดขึ้นจากการแปลงค่างบการเงินดังกล่าวได้แสดงไว้เป็นรายการ “ผลต่างของอัตราแลกเปลี่ยนจากการแปลงค่างบการเงินจากสกุลเงินที่ใช้ในการดำเนินงานเป็นสกุลเงินที่ใช้ในการนำเสนองบการเงิน” ในกำไรขาดทุนเบ็ดเสร็จอื่นซึ่งเป็นองค์ประกอบอื่นของส่วนของผู้ถือหุ้น

งบการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินประจำปีที่นำเสนอครั้งล่าสุด ดังนั้น งบการเงินระหว่างกาลจึงเน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ ๆ เพื่อไม่ให้ข้อมูลที่นำเสนอซ้ำซ้อนกับข้อมูลที่ได้รายงานไปแล้ว ผู้ใช้งบการเงินควรใช้งบการเงินระหว่างกาลนี้ควบคู่ไปกับ งบการเงินประจำปีล่าสุด

งบการเงินระหว่างกาลฉบับภาษาไทยเป็นงบการเงินฉบับที่บริษัทฯใช้เป็นทางการตามกฎหมาย งบการเงินระหว่างกาลฉบับภาษาอังกฤษแปลจากงบการเงินระหว่างกาลฉบับภาษาไทยนี้

**1.3 เกณฑ์ในการจัดทำงบการเงินรวม**

งบการเงินรวมระหว่างกาลนี้จัดทำขึ้นโดยรวมงบการเงินของบริษัท สามารถ เอวิเอชั่น โซลูชั่นส์ จำกัด (มหาชน) (ซึ่งต่อไปนี้เรียกว่า “บริษัทฯ”) และบริษัทย่อย (ซึ่งต่อไปนี้เรียกว่า “บริษัทย่อย”) (รวมเรียกว่า “กลุ่มบริษัท”) โดยใช้หลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567 และไม่มีการเปลี่ยนแปลงโครงสร้างที่สำคัญเกี่ยวกับบริษัทย่อยในระหว่างงวด

**1.4 นโยบายการบัญชี**

งบการเงินระหว่างกาลนี้จัดทำขึ้นโดยใช้นโยบายการบัญชีและวิธีการคำนวณเช่นเดียวกับที่ใช้ใน งบการเงินสำหรับปีสิ้นสุดวันที่ 31 ธันวาคม 2567 อย่างไรก็ตาม ในงวดปัจจุบัน บริษัทฯได้นำนโยบาย การบัญชี เรื่อง หุ้นทุนซื้อคืน มาใช้ในการบันทึกรายการซื้อหุ้นคืน

**หุ้นทุนซื้อคืน**

         หุ้นทุนซื้อคืนแสดงมูลค่าในงบฐานะการเงินด้วยราคาทุนเป็นรายการหักจากส่วนของผู้ถือหุ้น หากราคาขายของหุ้นทุนซื้อคืนสูงกว่าราคาซื้อของหุ้นทุนซื้อคืน บริษัทฯจะรับรู้ผลต่างเข้าบัญชีส่วนเกินมูลค่าหุ้นทุนซื้อคืน และหากราคาขายของหุ้นทุนซื้อคืนต่ำกว่าราคาซื้อของหุ้นทุนซื้อคืน บริษัทฯจะนำผลต่าง หักจากส่วนเกินมูลค่าหุ้นทุนซื้อคืนให้หมดไปก่อน แล้วจึงนำผลต่างที่เหลืออยู่ไปหักจากบัญชีกำไรสะสม

มาตรฐานการรายงานทางการเงินที่มีการปรับปรุงซึ่งมีผลบังคับใช้สำหรับงบการเงินที่มีรอบระยะเวลาบัญชีที่เริ่มในหรือหลังวันที่ 1 มกราคม 2568 ไม่มีผลกระทบอย่างเป็นสาระสำคัญต่องบการเงินของกลุ่มบริษัท

**2. รายการธุรกิจกับกิจการที่เกี่ยวข้องกัน**

ในระหว่างงวด กลุ่มบริษัทมีรายการธุรกิจที่สำคัญกับบุคคลหรือกิจการที่เกี่ยวข้องกัน ซึ่งส่วนใหญ่เกี่ยวเนื่องกับการบริการ รายการธุรกิจดังกล่าวเป็นไปตามเงื่อนไขทางการค้าและเกณฑ์ตามที่ตกลงร่วมกันระหว่าง กลุ่มบริษัทและกิจการที่เกี่ยวข้องกันเหล่านั้น ซึ่งเป็นไปตามปกติธุรกิจ ทั้งนี้ ในระหว่างงวดปัจจุบันไม่มีการเปลี่ยนแปลงที่มีสาระสำคัญในนโยบายการกำหนดราคาของรายการธุรกิจกับกิจการที่เกี่ยวข้องกัน

รายการธุรกิจที่สำคัญระหว่างกลุ่มบริษัทและกิจการที่เกี่ยวข้องกันสามารถสรุปได้ดังนี้

| (หน่วย: ล้านบาท) | | | | |
| --- | --- | --- | --- | --- |
|  | สำหรับงวดสามเดือนสิ้นสุดวันที่ 30 กันยายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **รายการธุรกิจกับบริษัทใหญ่ของกลุ่มบริษัท** |  |  |  |  |
| ค่าบริการการจัดการและค่าที่ปรึกษาจ่าย | 5 | 5 | - | - |
| **รายการธุรกิจกับบริษัทย่อย** |  |  |  |  |
| (ตัดออกจากงบการเงินรวมแล้ว) |  |  |  |  |
| ค่านายหน้าจากการบริหารจัดการ | - | - | 7 | 10 |
| เงินปันผลรับ | - | - | 129 | 87 |

| (หน่วย: ล้านบาท) | | | | |
| --- | --- | --- | --- | --- |
|  | สำหรับงวดเก้าเดือนสิ้นสุดวันที่ 30 กันยายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **รายการธุรกิจกับบริษัทใหญ่ของกลุ่มบริษัท** |  |  |  |  |
| ค่าบริการการจัดการและค่าที่ปรึกษาจ่าย | 13 | 14 | - | - |
| **รายการธุรกิจกับบริษัทย่อย** |  |  |  |  |
| (ตัดออกจากงบการเงินรวมแล้ว) |  |  |  |  |
| ค่านายหน้าจากการบริหารจัดการ | - | - | 21 | 31 |
| เงินปันผลรับ | - | - | 397 | 394 |

ยอดคงค้างระหว่างกลุ่มบริษัทและกิจการที่เกี่ยวข้องกัน ณ วันที่ 30 กันยายน 2568 และ 31 ธันวาคม 2567 มีรายละเอียดดังนี้

|  | (หน่วย: พันบาท) | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |
| **ลูกหนี้หมุนเวียนอื่น - กิจการที่เกี่ยวข้องกัน (หมายเหตุ 3)** |  |  |  |  |
| บริษัทย่อย | - | - | 19,285 | 18,476 |
| รวมลูกหนี้หมุนเวียนอื่น - กิจการที่เกี่ยวข้องกัน | - | - | 19,285 | 18,476 |
|  |  |  |  |  |
| **เจ้าหนี้หมุนเวียนอื่น - กิจการที่เกี่ยวข้องกัน (หมายเหตุ 7)** |  |  |  |  |
| บริษัทใหญ่ของกลุ่มบริษัท | 3,042 | 1,929 | 600 | 644 |
| บริษัทที่เกี่ยวข้องกัน (มีผู้ถือหุ้นร่วมกัน) | 1 | 2 | 1 | 2 |
| รวมเจ้าหนี้หมุนเวียนอื่น - กิจการที่เกี่ยวข้องกัน | 3,043 | 1,931 | 601 | 646 |
|  |  |  |  |  |
| **เงินรับล่วงหน้าค่าสินค้า - กิจการที่เกี่ยวข้องกัน** |  |  |  |  |
| บริษัทย่อย | - | - | 910 | 187 |
| รวมเงินรับล่วงหน้าค่าสินค้า - กิจการ ที่เกี่ยวข้องกัน | - | - | 910 | 187 |

**เงินให้กู้ยืมระยะยาวแก่กิจการที่เกี่ยวข้องกัน**

เมื่อวันที่ 2 กรกฎาคม 2568 บริษัทฯได้ทำสัญญาให้กู้ยืมเงินแก่บริษัท ลาว สามารถ เอวิเอชั่น โซลูชั่นส์ จำกัด ผู้เดียว ซึ่งเป็นบริษัทย่อย จำนวน 0.02 ล้านเหรียญสหรัฐอเมริกา หรือเทียบเท่า 0.6 ล้านบาท โดยคิดดอกเบี้ย ในอัตราร้อยละ 2.65 ต่อปี และมีกำหนดชำระคืนในเดือนมิถุนายน 2570

**ค่าตอบแทนกรรมการและผู้บริหาร**

ในระหว่างงวดสามเดือนและเก้าเดือนสิ้นสุดวันที่ 30 กันยายน 2568 และ 2567 กลุ่มบริษัทมีค่าใช้จ่ายผลประโยชน์พนักงานที่ให้แก่กรรมการและผู้บริหาร ดังต่อไปนี้

| (หน่วย: พันบาท) | | | | |
| --- | --- | --- | --- | --- |
|  | สำหรับงวดสามเดือนสิ้นสุดวันที่ 30 กันยายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ผลประโยชน์ระยะสั้น | 10,451 | 10,215 | 4,419 | 3,995 |
| ผลประโยชน์หลังออกจากงาน | 139 | 119 | 129 | 108 |
| รวม | 10,590 | 10,334 | 4,548 | 4,103 |

| (หน่วย: พันบาท) | | | | |
| --- | --- | --- | --- | --- |
|  | สำหรับงวดเก้าเดือนสิ้นสุดวันที่ 30 กันยายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| ผลประโยชน์ระยะสั้น | 33,382 | 32,595 | 14,692 | 13,296 |
| ผลประโยชน์หลังออกจากงาน | 416 | 358 | 387 | 325 |
| รวม | 33,798 | 32,953 | 15,079 | 13,621 |

**สัญญาที่สำคัญกับกิจการที่เกี่ยวข้องกัน**

*สัญญาบริการ*

1. บริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อย ได้ทำสัญญาว่าจ้างการให้บริการ การจัดการและที่ปรึกษากับบริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ของ กลุ่มบริษัท เป็นระยะเวลา 1 ปี สัญญาดังกล่าวสิ้นสุดในเดือนธันวาคม 2568 โดยบริษัทย่อยดังกล่าวต้องชำระค่าบริการเป็นรายเดือน ในอัตราเดือนละประมาณ 0.04 ล้านเหรียญสหรัฐฯ (31 ธันวาคม 2567: 0.04 ล้านเหรียญสหรัฐฯ)
2. บริษัทฯได้ทำสัญญาว่าจ้างการใช้บริการระบบเทคโนโลยีสารสนเทศด้านการรักษาความปลอดภัยกับบริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ของกลุ่มบริษัท เป็นระยะเวลา 1 ปี สัญญาดังกล่าวสิ้นสุดในเดือนธันวาคม 2568 โดยบริษัทฯต้องชำระค่าบริการเป็นรายเดือน ในอัตราเดือนละประมาณ 0.5 ล้านบาท (31 ธันวาคม 2567: 0.5 ล้านบาท)
3. บริษัทฯได้ทำสัญญาให้บริการระบบเทคโนโลยีสารสนเทศด้านการรักษาความปลอดภัยและบริการระบบการสื่อสารระหว่างประเทศกับบริษัท แคมโบเดีย แอร์ ทราฟฟิค เซอร์วิส จำกัด ซึ่งเป็น บริษัทย่อย เป็นระยะเวลา 1 ปี สัญญาดังกล่าวสิ้นสุดในเดือนธันวาคม 2568 โดยบริษัทย่อยต้องชำระค่าบริการให้แก่บริษัทฯเป็นรายเดือน ในอัตราเดือนละประมาณ 0.1 ล้านเหรียญสหรัฐฯ (31 ธันวาคม 2567: 0.1 ล้านเหรียญสหรัฐฯ)

**3. ลูกหนี้การค้าและลูกหนี้หมุนเวียนอื่น**

|  | (หน่วย: พันบาท) | | | |
| --- | --- | --- | --- | --- |
|  | งบการเงินรวม | | งบการเงินเฉพาะกิจการ | |
|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |
| **ลูกหนี้การค้า - กิจการที่ไม่เกี่ยวข้องกัน** |  |  |  |  |
| อายุหนี้คงค้างนับจากวันที่ถึงกำหนดชำระ |  |  |  |  |
| ยังไม่ถึงกำหนดชำระ | 136,872 | 158,721 | - | - |
| ค้างชำระ |  |  |  |  |
| ไม่เกิน 3 เดือน | 9,991 | 36,633 | - | - |
| 3 - 6 เดือน | - | 9 | - | - |
| 6 - 9 เดือน | 16 | 583 | - | - |
| 9 - 12 เดือน | - | 1,763 | - | - |
| มากกว่า 12 เดือน | 82,541 | 84,588 | - | - |
| รวม | 229,420 | 282,297 | - | - |
| หัก: ค่าเผื่อผลขาดทุนด้านเครดิตที่คาดว่าจะเกิดขึ้น | (83,069) | (87,577) | - | - |
| รวมลูกหนี้การค้า - กิจการที่ไม่เกี่ยวข้องกัน, สุทธิ | 146,351 | 194,720 | - | - |
| รวมลูกหนี้การค้า - สุทธิ | 146,351 | 194,720 | - | - |
| **ลูกหนี้หมุนเวียนอื่น** |  |  |  |  |
| ลูกหนี้หมุนเวียนอื่น - กิจการที่เกี่ยวข้องกัน (หมายเหตุ 2) | - | - | 19,285 | 18,476 |
| ลูกหนี้หมุนเวียนอื่น - กิจการที่ไม่เกี่ยวข้องกัน | 1,949 | 1,667 | - | - |
| รวมลูกหนี้หมุนเวียนอื่น | 1,949 | 1,667 | 19,285 | 18,476 |
| รวมลูกหนี้การค้าและลูกหนี้หมุนเวียนอื่น - สุทธิ | 148,300 | 196,387 | 19,285 | 18,476 |

**4. สินทรัพย์หมุนเวียนอื่น**

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | งบการเงินรวม | | งบการเงินเฉพาะกิจการ | |
|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |
| ภาษีมูลค่าเพิ่มรอเรียกคืน | 54,572 | 51,697 | 11,336 | 10,830 |
| ค่าใช้จ่ายจ่ายล่วงหน้า | 2,776 | 14,029 | 107 | - |
| เงินทดรองจ่าย | 1,655 | 1,354 | 60 | - |
| เงินจ่ายล่วงหน้าค่าสินค้าและอุปกรณ์ | - | 96 | - | - |
| อื่น ๆ | 1,185 | 1,198 | 363 | 759 |
| รวม | 60,188 | 68,374 | 11,866 | 11,589 |

**5. เงินลงทุนในบริษัทย่อย**

เงินลงทุนในบริษัทย่อยตามที่แสดงในงบการเงินเฉพาะกิจการมีรายละเอียดดังต่อไปนี้

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | (หน่วย: พันบาท) | | | | | | | |
| บริษัท | ทุนเรียกชำระแล้ว | | สัดส่วนเงินลงทุน | | ราคาทุน | | เงินปันผลที่บริษัทฯได้รับระหว่างงวดเก้าเดือน | |
|  | 30 กันยายน | 31 ธันวาคม | 30 กันยายน | 31 ธันวาคม | 30 กันยายน | 31 ธันวาคม | สิ้นสุดวันที่ 30 กันยายน | |
|  | 2568 | 2567 | 2568 | 2567 | 2568 | 2567 | 2568 | 2567 |
|  |  |  | (ร้อยละ) | (ร้อยละ) |  |  |  |  |
| บริษัท แคมโบเดีย แอร์  ทราฟฟิค เซอร์วิส จำกัด | 10 ล้านเหรียญ สหรัฐฯ | 10 ล้านเหรียญสหรัฐฯ | 100 | 100 | 1,842,887 | 1,939,233 | 397,450 | 393,732 |
| บริษัท ลาว สามารถ  เอวิเอชั่น จำกัด ผู้เดียว | 225 ล้านกีบลาว | 225 ล้านกีบลาว | 100 | 100 | 330 | 347 | - | - |
|  |  |  |  |  | 1,843,217 | 1,939,580 | 397,450 | 393,732 |

การเปลี่ยนแปลงในบัญชีเงินลงทุนในบริษัทย่อยเกิดจากผลต่างของอัตราแลกเปลี่ยนจากการแปลงค่างบการเงินจากสกุลเงินที่ใช้ในการดำเนินงานเป็นสกุลเงินที่ใช้นำเสนองบการเงิน

**6. สินทรัพย์ไม่มีตัวตน**

รายการเปลี่ยนแปลงของบัญชีสินทรัพย์ไม่มีตัวตนสำหรับงวดเก้าเดือนสิ้นสุดวันที่ 30 กันยายน 2568 สรุปได้ดังนี้

(หน่วย: พันบาท)

|  |  |
| --- | --- |
|  | งบการเงินรวม |
| **มูลค่าสุทธิตามบัญชี ณ วันที่ 1 มกราคม 2568** | 1,050,820 |
| เพิ่มขึ้นในระหว่างงวด | 259,613 |
| โอนสินทรัพย์ไม่มีตัวตนเป็นต้นทุนบริการ | (2,325) |
| จำหน่ายระหว่างงวด | (10) |
| ค่าตัดจำหน่ายสำหรับงวด | (57,133) |
| ผลต่างจากการแปลงค่างบการเงิน | (50,553) |
| **มูลค่าสุทธิตามบัญชี ณ วันที่ 30 กันยายน 2568** | 1,200,412 |

**7. เจ้าหนี้การค้าและเจ้าหนี้หมุนเวียนอื่น**

|  |  |  |  |  |
| --- | --- | --- | --- | --- |
|  | (หน่วย: พันบาท) | | | |
|  | งบการเงินรวม | | งบการเงินเฉพาะกิจการ | |
|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |
| ส่วนแบ่งรายได้ค้างจ่ายภายใต้ข้อตกลง สัมปทานบริการ | 209,974 | 195,662 | - | - |
| เจ้าหนี้หมุนเวียนอื่น - กิจการที่เกี่ยวข้องกัน (หมายเหตุ 2) | 3,043 | 1,931 | 601 | 646 |
| เจ้าหนี้หมุนเวียนอื่น - กิจการที่ไม่เกี่ยวข้องกัน | 2,650 | 3,652 | 20 | 398 |
| ค่าใช้จ่ายค้างจ่าย - กิจการที่ไม่เกี่ยวข้องกัน | 24,213 | 31,502 | 4,591 | 7,201 |
| รวม | 239,880 | 232,747 | 5,212 | 8,245 |

บริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อยรับรู้ส่วนแบ่งรายได้ค้างจ่ายกับ SSCA ภายใต้สัญญา BCT โดยอัตราส่วนแบ่งรายได้เท่ากับร้อยละ 50 ของรายได้ Landing และ take-off และ ร้อยละ 30 ของรายได้ over-flight อย่างไรก็ตาม หากมีรายได้ over-flight มากกว่าที่กำหนดไว้ในสัญญา อัตราส่วนแบ่งรายได้ของรายได้ over-flight ในส่วนที่เกินจากที่กำหนดไว้ในสัญญาจะเท่ากับร้อยละ 40 นอกจากนี้ส่วนแบ่งรายได้ดังกล่าวจะถูกหักหลังจากประมาณการที่อาจจะเกิดขึ้นจากการเก็บเงินจาก ลูกหนี้ไม่ได้ซึ่งแสดงรวมอยู่ในค่าเผื่อผลขาดทุนด้านเครดิตที่คาดว่าจะเกิดขึ้น (หมายเหตุ 3)

**8.** **ประมาณการหนี้สินไม่หมุนเวียนภายใต้สัมปทานบริการ**

การเปลี่ยนแปลงของบัญชีประมาณการหนี้สินไม่หมุนเวียนภายใต้สัมปทานบริการสำหรับงวดเก้าเดือนสิ้นสุดวันที่ 30 กันยายน 2568 มีรายละเอียดดังนี้

(หน่วย: พันบาท)

|  |  |
| --- | --- |
|  | งบการเงินรวม |
| **ยอดคงเหลือ ณ วันที่ 1 มกราคม 2568** | 180,451 |
| เพิ่มขึ้นในระหว่างงวด | 260,825 |
| ต้นทุนดอกเบี้ย | 3,090 |
| ผลต่างจากการแปลงค่างบการเงิน | (9,046) |
| **ยอดคงเหลือ ณ วันที่ 30 กันยายน 2568** | 435,320 |

**9.     หุ้นทุนซื้อคืน**

เมื่อวันที่ 24 เมษายน 2568 ที่ประชุมคณะกรรมการของบริษัทฯได้มีมติอนุมัติโครงการซื้อหุ้นคืนเพื่อเป็นการบริหารทางการเงินภายในวงเงินสุงสุดไม่เกิน 180 ล้านบาท และจำนวนหุ้นที่จะซื้อคืนไม่เกิน 12.8 ล้านหุ้น หรือคิดเป็นไม่เกินร้อยละ 2 ของหุ้นที่จำหน่ายแล้วทั้งหมดของบริษัทฯ ซึ่งเป็นการซื้อคืนใน ตลาดหลักทรัพย์แห่งประเทศไทยในราคาไม่เกินกว่าร้อยละ 115 ของราคาปิดของหุ้นเฉลี่ย 5 วันทำการ ซื้อขายก่อนหน้าวันที่ทำรายการซื้อหุ้นคืน โดยกำหนดระยะเวลาซื้อคืนหุ้นไม่เกิน 6 เดือน ตั้งแต่วันที่ 1 พฤษภาคม 2568 ถึงวันที่ 31 ตุลาคม 2568

ณ วันที่ 30 กันยายน 2568 บริษัทฯมีหุ้นทุนซื้อคืนในบัญชีจำนวน 1,574,700 หุ้นโดยมีต้นทุนรวมค่าธรรมเนียมเฉลี่ยหุ้นละ 10.69 บาท  เป็นต้นทุนรวมค่าธรรมเนียมทั้งสิ้น 16.83 ล้านบาท ทั้งนี้ บริษัทฯได้กันกำไรสะสมไว้เป็นเงินสำรองในจำนวนเดียวกัน โดยรายการสำรองดังกล่าวได้รวมอยู่ในงบฐานะการเงินภายใต้หัวข้อ “กำไรสะสมจัดสรรแล้ว - สำรองหุ้นทุนซื้อคืน”

**10.     รายได้จากสัญญาที่ทำกับลูกค้า**

|  |  |  |  |  |
| --- | --- | --- | --- | --- |
|  |  | | (หน่วย: พันบาท) | |
|  | งบการเงินรวม | | | |
|  | สำหรับงวดสามเดือนสิ้นสุดวันที่ 30 กันยายน | | สำหรับงวดเก้าเดือน สิ้นสุดวันที่ 30 กันยายน | |
|  | 2568 | 2567 | 2568 | 2567 |
| รายได้จากการบริการ | 450,410 | 434,850 | 1,425,846 | 1,282,876 |
| รายได้จากงานตามสัญญา | 139,628 | - | 139,628 | - |
| รวม | 590,038 | 434,850 | 1,565,474 | 1,282,876 |

**11. ภาษีเงินได้**

ภาษีเงินได้นิติบุคคลระหว่างกาลคำนวณขึ้นจากกำไรก่อนภาษีเงินได้สำหรับงวดคูณด้วยอัตราภาษีเฉลี่ยทั้งปี ที่ประมาณไว้

ค่าใช้จ่ายภาษีเงินได้สำหรับงวดสามเดือนและเก้าเดือนสิ้นสุดวันที่ 30 กันยายน 2568 และ 2567 สรุปได้ดังนี้

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | สำหรับงวดสามเดือนสิ้นสุดวันที่ 30 กันยายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **ภาษีเงินได้ปัจจุบัน:** |  |  |  |  |
| ภาษีเงินได้นิติบุคคลระหว่างกาล | 31,761 | 33,286 | - | - |
| **ภาษีเงินได้รอการตัดบัญชี:** |  |  |  |  |
| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 4,304 | (138) | - | - |
| **ค่าใช้จ่ายภาษีเงินได้ที่แสดงอยู่ในกำไรขาดทุน** | 36,065 | 33,148 | - | - |

|  |  |  |  |  |
| --- | --- | --- | --- | --- |
| (หน่วย: พันบาท) | | | | |
|  | สำหรับงวดเก้าเดือนสิ้นสุดวันที่ 30 กันยายน | | | |
|  | งบการเงินรวม | | งบการเงินเฉพาะกิจการ | |
|  | 2568 | 2567 | 2568 | 2567 |
| **ภาษีเงินได้ปัจจุบัน:** |  |  |  |  |
| ภาษีเงินได้นิติบุคคลระหว่างกาล | 112,612 | 94,264 | - | - |
| รายการปรับปรุงค่าใช้จ่ายภาษีเงินได้ นิติบุคคลของปีก่อน | 332 | 652 | - | - |
| **ภาษีเงินได้รอการตัดบัญชี:** |  |  |  |  |
| ภาษีเงินได้รอการตัดบัญชีจากการเกิดผลแตกต่างชั่วคราวและการกลับรายการผลแตกต่างชั่วคราว | 17 | (1,023) | - | - |
| **ค่าใช้จ่ายภาษีเงินได้ที่แสดงอยู่ในกำไรขาดทุน** | 112,961 | 93,893 | - | - |

**12. เงินปันผล**

|  |  |  |  |
| --- | --- | --- | --- |
| เงินปันผล | อนุมัติโดย | เงินปันผลจ่าย | เงินปันผลจ่ายต่อหุ้น |
|  |  | (ล้านบาท) | (บาท) |
| **2568** |  |  |  |
| เงินปันผลสำหรับผลการดำเนินงานของปี 2567 | ที่ประชุมสามัญผู้ถือหุ้น เมื่อวันที่ 24 เมษายน 2568 | 512 | 0.80 |
| หัก: เงินปันผลระหว่างกาลจากผลการดำเนินงานสำหรับงวดเก้าเดือนสิ้นสุดวันที่ 30 กันยายน 2567 | ที่ประชุมคณะกรรมการบริษัทฯเมื่อวันที่ 8 พฤศจิกายน 2567 | (192) | (0.30) |
| เงินปันผลระหว่างกาลจากผลการดำเนินงานสำหรับงวดหกเดือนสิ้นสุดวันที่ 30 มิถุนายน 2568 | ที่ประชุมคณะกรรมการบริษัทฯเมื่อวันที่ 13 สิงหาคม 2568 | 255 | 0.40 |
| รวมเงินปันผลสำหรับงวดเก้าเดือนสิ้นสุดวันที่ 30 กันยายน 2568 |  | 575 | 0.90 |

ไม่มีการจ่ายเงินปันผลสำหรับงวดเก้าเดือนสิ้นสุดวันที่ 30 กันยายน 2567

**13. ข้อมูลทางการเงินจำแนกตามส่วนงาน**

กลุ่มบริษัทจัดโครงสร้างองค์กรเป็นหน่วยธุรกิจตามลักษณะในการประกอบธุรกิจ ในระหว่างงวดปัจจุบันกลุ่มบริษัทไม่มีการเปลี่ยนแปลงโครงสร้างของส่วนงานดำเนินงานที่รายงานจากงบการเงินประจำปีล่าสุด

กลุ่มบริษัทดำเนินธุรกิจหลักในส่วนงานดำเนินงานที่รายงานเพียงส่วนงานเดียว คือ สายธุรกิจ Utilities and Transportations โดยดำเนินธุรกิจให้บริการควบคุมการจราจรทางอากาศและดำเนินธุรกิจในเขตภูมิศาสตร์เดียว คือ ประเทศกัมพูชา กลุ่มบริษัทประเมินผลการปฏิบัติงานของส่วนงานโดยพิจารณาจากกำไรหรือขาดทุนจากการดำเนินงานซึ่งวัดมูลค่าโดยใช้เกณฑ์เดียวกับที่ใช้ในการวัดกำไรหรือขาดทุนจากการดำเนินงาน ในงบการเงิน ดังนั้น รายได้ กำไรจากการดำเนินงาน และสินทรัพย์ที่แสดงอยู่ในงบการเงิน จึงถือเป็นการรายงานตามส่วนงานดำเนินงานและเขตภูมิศาสตร์แล้ว

**14. ภาระผูกพันและหนี้สินที่อาจเกิดขึ้น**

กลุ่มบริษัทมีภาระผูกพันและหนี้สินที่อาจเกิดขึ้นนอกเหนือจากที่เปิดเผยในหมายเหตุประกอบงบการเงินอื่นดังนี้

**14.1 ภาระผูกพันอื่น**

ก) เมื่อวันที่ 19 มกราคม 2544 บริษัท สามารถคอร์ปอเรชั่น จำกัด (มหาชน) ซึ่งเป็นบริษัทใหญ่ของกลุ่มบริษัท ได้เข้าทำสัญญา “Contract to build, cooperate and transfer an air traffic control system (BCT Contract)” กับรัฐบาลประเทศกัมพูชา ภายใต้สัญญานี้บริษัทใหญ่ของกลุ่มบริษัทต้องทำการจัดตั้งบริษัทใหม่ภายใต้กฎหมายของรัฐบาลประเทศกัมพูชา ซึ่งบริษัทใหม่นี้จะเป็นผู้ดำเนินการโครงการจัดตั้งระบบและให้บริการควบคุมการจราจรทางอากาศในประเทศกัมพูชาแต่เพียงผู้เดียวเป็นระยะเวลา 15 ปี พร้อมกับเงื่อนไขสามารถขยายระยะเวลาได้อีก 7 ปี ภายใต้การพิจารณาของสำนักงานเลขาธิการการบินพลเรือนกัมพูชา (The State Secretariat of Civil Aviation of Cambodia) (“SSCA”) ซึ่งเป็นผู้ให้ใบอนุญาตในการให้บริการควบคุมการจราจรทางอากาศในประเทศกัมพูชา เมื่อวันที่ 18 พฤษภาคม 2544 บริษัทใหญ่ของกลุ่มบริษัทได้ทำสัญญาโอนสิทธิใน “BCT Contract” กับบริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อย เพื่อโอนสิทธิและภาระของบริษัทใหญ่ ของกลุ่มบริษัททั้งหมดภายใต้สัญญา “BCT Contract” ให้แก่บริษัทย่อยแห่งนั้นตามข้อกำหนดที่ 2.2 ในสัญญา “BCT Contract” โดยไม่คิดมูลค่าและเมื่อวันที่ 27 กันยายน 2550 และ 8 ธันวาคม 2560 บริษัทย่อยดังกล่าวได้ทำสัญญาขอขยายอายุสัมปทานอีก 10 ปี และ 7 ปี ตามลำดับ ต่อมาเมื่อวันที่ 18 สิงหาคม 2565 บริษัทย่อยได้มีการลงนามแก้ไขสัญญาสัมปทานดังกล่าวกับรัฐบาลประเทศกัมพูชาในการขยายอายุสัมปทานต่อไปอีก 10 ปี นับจากปี 2584 เป็นสิ้นสุดในปี 2594 โดยการขยายอายุสัมปทานดังกล่าว บริษัทย่อยต้องมีการลงทุนในสินทรัพย์โครงการเพิ่มเติมตามเงื่อนไขที่กำหนดในสัญญาขยายอายุสัมปทาน

ทั้งนี้บริษัทย่อยจะให้ผลประโยชน์ตอบแทนแก่รัฐบาลประเทศกัมพูชาตามสัดส่วนของรายได้ที่เก็บได้ในแต่ละปี และมีภาระผูกพันที่จะต้องปฏิบัติตามข้อกำหนดต่าง ๆ ซึ่งรวมทั้งข้อผูกพันที่จะต้องโอนกรรมสิทธิ์ในระบบและอุปกรณ์ทั้งหมด (ซึ่งปัจจุบันได้โอนไปเป็นสินทรัพย์ไม่มีตัวตน (สัมปทานบริการ) ตามการตีความมาตรฐานรายงานทางการเงินฉบับที่ 12 ข้อตกลงสัมปทานบริการ) ให้แก่รัฐบาลประเทศกัมพูชาเมื่อสิ้นสุดอายุสัมปทานโดยไม่คิดมูลค่า

ข) ณ วันที่ 30 กันยายน 2568 บริษัทฯมีภาระผูกพันที่เกี่ยวข้องกับการจัดหาอุปกรณ์และให้บริการแก่ บริษัท แคมโบเดีย แอร์ ทราฟฟิค เซอร์วิส จำกัด  ซึ่งเป็นบริษัทย่อย จำนวน 0.01 ล้านเหรียญสหรัฐอเมริกา และ 0.01 ล้านยูโร หรือเทียบเท่าจำนวนรวมประมาณ 0.71 ล้านบาท (31 ธันวาคม 2567: 0.07 ล้านเหรียญสหรัฐอเมริกา 0.1 ล้านยูโร และ 2.84 ล้านบาท หรือเทียบเท่าจำนวนรวมประมาณ 10 ล้านบาท)

ค) บริษัทฯได้ทำสัญญาว่าจ้างการใช้บริการระบบการสื่อสารระหว่างประเทศกับบริษัท วิทยุการบินแห่งประเทศไทย จำกัด เป็นระยะเวลา 2 ปี สัญญาดังกล่าวสิ้นสุดในเดือนธันวาคม 2568 โดยบริษัทฯต้องชำระค่าบริการเป็นรายเดือนตามเงื่อนไขที่ระบุในสัญญา

 ง) ณ วันที่ 30 กันยายน 2568 บริษัท แคมโบเดีย แอร์ ทราฟฟิค เซอร์วิส จำกัด  ซึ่งเป็นบริษัทย่อย มีภาระผูกพันจำนวน 0.29 ล้านเหรียญสหรัฐอเมริกาหรือเทียบเท่า 9.5 ล้านบาท (31 ธันวาคม 2567: ไม่มี) ที่เกี่ยวกับการบำรุงรักษาสินทรัพย์

**14.2 การถูกประเมินภาษีอากรของบริษัทย่อย**

ในปี 2563 กรมภาษีอากรของประเทศกัมพูชาได้มีการประเมินการยื่นภาษีหัก ณ ที่จ่ายสำหรับปี 2562 ของบริษัท แคมโบเดีย แอร์ ทราฟฟิค เซอร์วิส จำกัด  ซึ่งเป็นบริษัทย่อย และพิจารณาว่าบริษัทย่อยชำระภาษีต่ำไปจำนวน 0.2 ล้านเหรียญสหรัฐอเมริกา (หรือประมาณ 6.8 ล้านบาท) ซึ่งบริษัทย่อยได้ยื่นหนังสือคัดค้าน ไปเมื่อวันที่ 17 กุมภาพันธ์ 2566 โดยผู้บริหารของบริษัทย่อยคาดว่าจะไม่เกิดผลเสียหายที่เป็นสาระสำคัญต่อบริษัทย่อย ดังนั้น บริษัทย่อยดังกล่าวจึงไม่ได้บันทึกประมาณการหนี้สินจากคดีดังกล่าวไว้ในบัญชี

**15. เครื่องมือทางการเงิน**

**15.1 ความเสี่ยงจากอัตราแลกเปลี่ยน**

กลุ่มบริษัทมียอดคงเหลือของสินทรัพย์ทางการเงินที่มีสาระสำคัญที่เป็นสกุลเงินตราต่างประเทศ (สกุลเงินตราต่างประเทศอื่นที่ไม่ใช่สกุลเงินเหรียญสหรัฐอเมริกา) สรุปได้ดังนี้

|  |  |  |  |  |  |  |
| --- | --- | --- | --- | --- | --- | --- |
| สกุลเงินบาท | งบการเงินรวม | | งบการเงินเฉพาะกิจการ | | อัตราแลกเปลี่ยน ณ วันที่ | |
|  | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 | 30 กันยายน 2568 | 31 ธันวาคม 2567 |
|  | (ล้าน) | (ล้าน) | (ล้าน) | (ล้าน) | (เหรียญสหรัฐอเมริกาต่อ  หน่วยเงินตราต่างประเทศ) | |
| **สินทรัพย์ทางการเงิน** |  |  |  |  |  |  |
| เงินสดและรายการเทียบเท่าเงินสด | 27 | 17 | 23 | 11 | 0.0308 | 0.0294 |

**15.2 มูลค่ายุติธรรมของเครื่องมือทางการเงิน**

เนื่องจากเครื่องมือทางการเงินส่วนใหญ่ของกลุ่มบริษัทจัดอยู่ในประเภทระยะสั้นหรือมีอัตราดอกเบี้ยใกล้เคียงกับอัตราดอกเบี้ยในตลาด กลุ่มบริษัทจึงประมาณมูลค่ายุติธรรมของเครื่องมือทางการเงินใกล้เคียงกับมูลค่าตามบัญชีที่แสดงในงบฐานะการเงิน

**16. งบการเงินในสกุลเงินที่ใช้ในการดำเนินงาน**

งบฐานะการเงิน ณ วันที่ 30 กันยายน 2568 และ 31 ธันวาคม 2567 และงบกำไรขาดทุนสำหรับงวด สามเดือนและเก้าเดือนสิ้นสุดวันที่ 30 กันยายน 2568 และ 2567 ในสกุลเงินเหรียญสหรัฐอเมริกาซึ่งเป็นสกุลเงินที่ใช้ในการดำเนินงานแสดงได้ดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
| **บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย** | | | | | | | |
| **งบฐานะการเงิน** |  |  |  |  |  |  |  | |
| **ณ วันที่ 30 กันยายน 2568** |  |  |  |  |  |  |  | |
| (หน่วย: พันเหรียญสหรัฐฯ) | | | | | | | |
|  | งบการเงินรวม | | |  | งบการเงินเฉพาะกิจการ | | | |
|  | 30 กันยายน 2568 |  | 31 ธันวาคม 2567 |  | 30 กันยายน 2568 |  | 31 ธันวาคม 2567 | |
| **สินทรัพย์** |  |  |  |  |  |  |  | |
| **สินทรัพย์หมุนเวียน** |  |  |  |  |  |  |  | |
| เงินสดและรายการเทียบเท่าเงินสด | 20,626 |  | 22,610 |  | 1,759 |  | 9,086 | |
| ลูกหนี้การค้าและลูกหนี้หมุนเวียนอื่น | 4,591 |  | 5,778 |  | 597 |  | 543 | |
| สินทรัพย์ทางการเงินหมุนเวียนอื่น | 2,200 |  | 2,200 |  | - |  | - | |
| สินทรัพย์หมุนเวียนอื่น | 1,864 |  | 2,012 |  | 367 |  | 341 | |
| **รวมสินทรัพย์หมุนเวียน** | 29,281 |  | 32,600 |  | 2,723 |  | 9,970 | |
| **สินทรัพย์ไม่หมุนเวียน** |  |  |  |  |  |  |  | |
| เงินลงทุนในบริษัทย่อย | - |  | - |  | 57,067 |  | 57,067 | |
| เงินให้กู้ยืมระยะยาวแก่บริษัทย่อย | - |  | - |  | 20 |  | - | |
| อุปกรณ์ | 496 |  | 548 |  | 4 |  | 4 | |
| สินทรัพย์สิทธิการใช้ | 13 |  | 15 |  | 13 |  | 15 | |
| สินทรัพย์ไม่มีตัวตน | 37,165 |  | 30,918 |  | - |  | - | |
| สินทรัพย์ไม่หมุนเวียนอื่น | 3 |  | 3 |  | 3 |  | 3 | |
| **รวมสินทรัพย์ไม่หมุนเวียน** | 37,677 |  | 31,484 |  | 57,107 |  | 57,089 | |
| **รวมสินทรัพย์** | 66,958 |  | 64,084 |  | 59,830 |  | 67,059 | |

|  |  |  |  |  |  |  |  |
| --- | --- | --- | --- | --- | --- | --- | --- |
| **บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย** | | | | | | | |
| **งบฐานะการเงิน (ต่อ)** |  |  |  |  |  |  |  |
| **ณ วันที่ 30 กันยายน 2568** |  |  |  |  |  |  |  |
| (หน่วย: พันเหรียญสหรัฐฯ) | | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 30 กันยายน 2568 |  | 31 ธันวาคม 2567 |  | 30 กันยายน 2568 |  | 31 ธันวาคม 2567 |
| **หนี้สินและส่วนของผู้ถือหุ้น** |  |  |  |  |  |  |  |
| **หนี้สินหมุนเวียน** |  |  |  |  |  |  |  |
| เจ้าหนี้การค้าและเจ้าหนี้หมุนเวียนอื่น | 7,427 |  | 6,848 |  | 161 |  | 243 |
| ส่วนของหนี้สินตามสัญญาเช่าที่ถึงกำหนด  ชำระภายในหนึ่งปี | 3 |  | 2 |  | 3 |  | 2 |
| ภาษีเงินได้นิติบุคคลค้างจ่าย | 3,009 |  | 3,232 |  | - |  | - |
| หนี้สินทางการเงินหมุนเวียนอื่น | 399 |  | 399 |  | - |  | - |
| หนี้สินหมุนเวียนอื่น | 517 |  | 368 |  | 339 |  | 225 |
| **รวมหนี้สินหมุนเวียน** | 11,355 |  | 10,849 |  | 503 |  | 470 |
| **หนี้สินไม่หมุนเวียน** |  |  |  |  |  |  |  |
| หนี้สินตามสัญญาเช่า - สุทธิจากส่วนที่ถึงกำหนด  ชำระภายในหนึ่งปี | 14 |  | 15 |  | 14 |  | 15 |
| ประมาณการหนี้สินไม่หมุนเวียนภายใต้สัมปทานบริการ | 13,478 |  | 5,310 |  | - |  | - |
| หนี้สินภาษีเงินได้รอการตัดบัญชี | 2,330 |  | 2,324 |  | - |  | - |
| ประมาณการหนี้สินไม่หมุนเวียนสำหรับ  ผลประโยชน์พนักงาน | 716 |  | 705 |  | 386 |  | 352 |
| **รวมหนี้สินไม่หมุนเวียน** | 16,538 |  | 8,354 |  | 400 |  | 367 |
| **รวมหนี้สิน** | 27,893 |  | 19,203 |  | 903 |  | 837 |
| **ส่วนของผู้ถือหุ้น** |  |  |  |  |  |  |  |
| ทุนเรือนหุ้น |  |  |  |  |  |  |  |
| ทุนจดทะเบียน | 9,678 |  | 9,678 |  | 9,678 |  | 9,678 |
| ทุนออกจำหน่ายและชำระเต็มมูลค่าแล้ว | 9,678 |  | 9,678 |  | 9,678 |  | 9,678 |
| ส่วนเกินมูลค่าหุ้นสามัญ | 31,971 |  | 31,971 |  | 31,971 |  | 31,971 |
| ผลต่างจากการรวมธุรกิจภายใต้การควบคุมเดียวกัน | (695) |  | (695) |  | - |  | - |
| กำไรสะสม |  |  |  |  |  |  |  |
| จัดสรรแล้ว |  |  |  |  |  |  |  |
| สำรองตามกฎหมาย | 1,000 |  | 1,000 |  | 1,000 |  | 1,000 |
| สำรองหุ้นทุนซื้อคืน | 512 |  | - |  | 512 |  | - |
| ยังไม่ได้จัดสรร (ขาดทุนสะสม) | (2,889) |  | 2,927 |  | 16,278 |  | 23,573 |
| หุ้นทุนซื้อคืน | (512) |  | - |  | (512) |  | - |
| **รวมส่วนของผู้ถือหุ้น** | 39,065 |  | 44,881 |  | 58,927 |  | 66,222 |
| **รวมหนี้สินและส่วนของผู้ถือหุ้น** | 66,958 |  | 64,084 |  | 59,830 |  | 67,059 |
|  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย** | | | | | | | |
| **งบกำไรขาดทุน** |  |  |  |  |  |  |  |
| **สำหรับงวดสามเดือนสิ้นสุดวันที่ 30 กันยายน 2568** |  |  |  |  |  |  |  |
| (หน่วย: พันเหรียญสหรัฐฯ ยกเว้นกำไรต่อหุ้นแสดงเป็นเหรียญสหรัฐฯ) | | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2568 |  | 2567 |  | 2568 |  | 2567 |
| **รายได้** |  |  |  |  |  |  |  |
| รายได้จากสัญญาที่ทำกับลูกค้า | 18,273 |  | 12,493 |  | - |  | - |
| เงินปันผลรับ | - |  | - |  | 4,000 |  | 2,500 |
| กำไรจากอัตราแลกเปลี่ยน | - |  | 24 |  | - |  | - |
| รายได้อื่น | 32 |  | 33 |  | 209 |  | 293 |
| **รวมรายได้** | 18,305 |  | 12,550 |  | 4,209 |  | 2,793 |
| **ค่าใช้จ่าย** |  |  |  |  |  |  |  |
| ต้นทุนการให้บริการ | 10,947 |  | 5,912 |  | - |  | - |
| ค่าใช้จ่ายในการบริการ | 71 |  | 73 |  | - |  | - |
| ค่าใช้จ่ายในการบริหาร | 1,837 |  | 1,752 |  | 204 |  | 196 |
| ขาดทุนจากอัตราแลกเปลี่ยน | 53 |  | - |  | 54 |  | 1 |
| ค่าใช้จ่ายอื่น | 429 |  | 284 |  | 428 |  | 284 |
| **รวมค่าใช้จ่าย** | 13,337 |  | 8,021 |  | 686 |  | 481 |
| **กำไรจากการดำเนินงาน** | 4,968 |  | 4,529 |  | 3,523 |  | 2,312 |
| รายได้ทางการเงิน | 141 |  | 87 |  | 21 |  | - |
| ต้นทุนทางการเงิน | (28) |  | (45) |  | (1) |  | (3) |
| กลับรายการขาดทุนจากการด้อยค่าของสินทรัพย์ทางการเงิน | 4 |  | 3 |  | - |  | - |
| **กำไรก่อนค่าใช้จ่ายภาษีเงินได้** | 5,085 |  | 4,574 |  | 3,543 |  | 2,309 |
| ค่าใช้จ่ายภาษีเงินได้ | (1,116) |  | (952) |  | - |  | - |
| **กำไรสำหรับงวด** | 3,969 |  | 3,622 |  | 3,543 |  | 2,309 |
|  |  |  |  |  |  |  |  |
| **การแบ่งปันกำไร** |  |  |  |  |  |  |  |
| ส่วนที่เป็นของผู้ถือหุ้นของบริษัทฯ | 3,969 |  | 3,622 |  | 3,543 |  | 2,309 |
|  |  |  |  |  |  |  |  |
| **กำไรต่อหุ้นขั้นพื้นฐาน (เหรียญสหรัฐฯ)** |  |  |  |  |  |  |  |
| กำไรส่วนที่เป็นของผู้ถือหุ้นของบริษัทฯ | 0.0062 |  | 0.0057 |  | 0.0055 |  | 0.0036 |

|  |  |  |  |  |  |  |  |
| --- | --- | --- | --- | --- | --- | --- | --- |
| **บริษัท สามารถ เอวิเอชั่น โซลูชั่นส์ จำกัด (มหาชน) และบริษัทย่อย** | | | | | | | |
| **งบกำไรขาดทุน** |  |  |  |  |  |  |  |
| **สำหรับงวดเก้าเดือนสิ้นสุดวันที่ 30 กันยายน 2568** |  |  |  |  |  |  |  |
| (หน่วย: พันเหรียญสหรัฐฯ ยกเว้นกำไรต่อหุ้นแสดงเป็นเหรียญสหรัฐฯ) | | | | | | | |
|  | งบการเงินรวม | | |  | งบการเงินเฉพาะกิจการ | | |
|  | 2568 |  | 2567 |  | 2568 |  | 2567 |
| **รายได้** |  |  |  |  |  |  |  |
| รายได้จากสัญญาที่ทำกับลูกค้า | 47,355 |  | 35,926 |  | - |  | - |
| เงินปันผลรับ | - |  | - |  | 12,000 |  | 11,000 |
| รายได้อื่น | 69 |  | 65 |  | 637 |  | 881 |
| **รวมรายได้** | 47,424 |  | 35,991 |  | 12,637 |  | 11,881 |
| **ค่าใช้จ่าย** |  |  |  |  |  |  |  |
| ต้นทุนการให้บริการ | 25,177 |  | 17,231 |  | - |  | - |
| ค่าใช้จ่ายในการบริการ | 209 |  | 217 |  | - |  | - |
| ค่าใช้จ่ายในการบริหาร | 5,405 |  | 5,182 |  | 672 |  | 598 |
| ขาดทุนจากอัตราแลกเปลี่ยน | 216 |  | 58 |  | 196 |  | 35 |
| ค่าใช้จ่ายอื่น | 1,284 |  | 1,203 |  | 1,282 |  | 1,203 |
| **รวมค่าใช้จ่าย** | 32,291 |  | 23,891 |  | 2,150 |  | 1,836 |
| **กำไรจากการดำเนินงาน** | 15,133 |  | 12,100 |  | 10,487 |  | 10,045 |
| รายได้ทางการเงิน | 456 |  | 171 |  | 104 |  | 2 |
| ต้นทุนทางการเงิน | (117) |  | (158) |  | (5) |  | (4) |
| กลับรายการ(ขาดทุน)จากการด้อยค่าของสินทรัพย์ทางการเงิน | 2 |  | (47) |  | - |  | - |
| **กำไรก่อนค่าใช้จ่ายภาษีเงินได้** | 15,474 |  | 12,066 |  | 10,586 |  | 10,043 |
| ค่าใช้จ่ายภาษีเงินได้ | (3,409) |  | (2,632) |  | - |  | - |
| **กำไรสำหรับงวด** | 12,065 |  | 9,434 |  | 10,586 |  | 10,043 |
|  |  |  |  |  |  |  |  |
| **การแบ่งปันกำไร** |  |  |  |  |  |  |  |
| ส่วนที่เป็นของผู้ถือหุ้นของบริษัทฯ | 12,065 |  | 9,434 |  | 10,586 |  | 10,043 |
|  |  |  |  |  |  |  |  |
| **กำไรต่อหุ้นขั้นพื้นฐาน (เหรียญสหรัฐฯ)** |  |  |  |  |  |  |  |
| กำไรส่วนที่เป็นของผู้ถือหุ้นของบริษัทฯ | 0.0189 |  | 0.0147 |  | 0.0166 |  | 0.0157 |

**17. เหตุการณ์ภายหลังรอบระยะเวลารายงาน**

เมื่อวันที่ 11 พฤศจิกายน 2568 ที่ประชุมคณะกรรมการของบริษัท แคมโบเดีย แอร์ ทราฟฟิค เซอร์วิส จำกัด ซึ่งเป็นบริษัทย่อยได้มีมติอนุมัติการจ่ายเงินปันผลระหว่างกาลจากกำไรสะสม ให้แก่บริษัทฯในอัตราหุ้นละ 4 เหรียญสหรัฐฯ รวมเป็นจำนวน 4 ล้านเหรียญสหรัฐฯ

**18. การอนุมัติงบการเงินระหว่างกาล**

งบการเงินระหว่างกาลนี้ได้รับอนุมัติให้ออกโดยคณะกรรมการของบริษัทฯ เมื่อวันที่ 12 พฤศจิกายน 2568